thecodefatherco/RoDrive huggingface dataset:
Întrebare: Cui trebuie să acorzi prioritate în situația dată?
Imagine: Imaginea prezintă o intersecție semnalizată cu indicatorul 'Cedează trecerea', însoțit de un panou adițional care arată configurația intersecției. Drumul evidențiat de panou este cel care începe din stânga și continuă înainte. Șoferul nu este pe drumul evidențiat.
Variante de răspuns:
Vehiculelor care circulă din partea stângă
Vehiculelor care circulă din partea dreaptă
Tuturor vehiculelor
Răspuns corect: Tuturor vehiculelor
Explicație: În această situație întâlniți indicatorul “Cedează trecerea” însoțit de un panou adițional care vă indică direcția drumului cu prioritate, în situația dată trebuie să acordați prioritate vehiculelor care vin de pe drumul cu prioritate. Trebuie să acordați prioritate de trecere și vehiculelor care vin din partea dreaptă, deoarece se creează o situație de egalitate, situație în care trebuie să aplicați regula priorității de dreapta. Prin urmare, în această situație trebuie să acordați prioritate de trecere tuturor vehiculelor.
Întrebare: Oprirea voluntară este interzisă în raza de acțiune:
Imagine: Imaginea prezintă trei indicatoare: 1) 'Trecere pentru pietoni' (indicator dreptunghiular cu fundal albastru și un pieton pe trecere), care semnalizează o zonă destinată traversării pietonilor. 2) 'Acces interzis pietonilor' (cerc roșu cu siluetă de om neagră), care interzice accesul pietonilor pe drumul respectiv. 3) 'Drum rezervat pietonilor' (cerc albastru cu siluete albe), care indică un drum destinat exclusiv pietonilor; vehiculele nu au voie să circule pe acest drum.
Variante de răspuns:
A indicatorului 1
A indicatorului 2
A tuturor celor trei indicatoare
Răspuns corect: A indicatorului 1
Explicație: Indicatorul 1se numește “Trecere pentru pietoni”, acest indicator se instalează în apropierea unei treceri pentru pietoni, iar pe trecerile pentru pietoni și la mai puțin de 25 de metri de acestea se interzice oprirea. Indicatorul 2se numește “Accesul interzis pietonilor”, acest indicator interzice accesul pietonilor pe sectorul de drum la capătul căruia se află instalat, oprirea este permisă la întâlnirea acestui indicator. Indicatorul 3se numește “Drum pentru pietoni”, acest indicator se instalează în zona pistelor pentru pietoni și permite accesul doar pietonilor. La întâlnirea acestui indicator oprirea este permisă. Prin urmare, oprirea voluntară este interzisă în raza de acțiune a indicatorului 1 “Trecere pentru pietoni”.
Întrebare: Care dintre panourile adiționale alăturate indică distanța între indicator și începutul unui loc periculos?
Imagine: Imaginea prezintă panouri de presemnalizare a distanței până la un punct important: Panoul 1 pe care scrie 200 m (fundal albastru) și panoul 2 pe care scrie 300 m (fundal alb). Fundal albastru înseamnă informare, iar fundal alb înseamnă distanța până la un loc periculos.
Variante de răspuns:
Panoul 1
Panoul 2
Ambele panouri
Răspuns corect: Panoul 2
Explicație: Panoul adițional 1"Distanța până la locul la care se referă indicatorul de presemnalizare sau informare" indică distanța până la locul la care se referă indicatorul rutier de presemnalizare sau informare. Panoul adițional 2"Distanta intre indicator si începutul locului periculos" indică distanța de la indicatorul împreună cu care este montat pe drumurile publice, până la începutul locului la care se referă respectivul indicator. Prin urmare, indicatorul 2 indică distanța între indicator și începutul unui loc periculos.
Întrebare: Este permisă oprirea în zona de acțiune a indicatorului?
Imagine: Indicatorul 'staționarea interzisă' (cerc albastru cu o linie roșie diagonală)
Variante de răspuns:
Nu
Da, deoarece acesta interzice doar staționarea
Da, dar numai pe o distanță de 50 m, înainte și după locul în care acesta este instalat
Răspuns corect: Da, deoarece acesta interzice doar staționarea
Explicație: Indicatorul se numește “Staționarea interzisă”, acest indicator interzice staționarea vehiculelor, în zona acestuia de acțiune oprirea voluntară este permisă, între oprire și staționare fiind diferență. Se considera oprire, imobilizarea voluntară a unui vehicul dacă aceasta se face pe o durată de cel mult 5 minute, dacă imobilizarea se face pe o durată mai mare de 5 minute, aceasta se consideră staționare.
Întrebare: Care dintre cei doi conducători nu circulă corect?
Imagine: Imaginea prezintă un autoturism care semnalizează intenția de schimbare a direcției spre stânga, iar motociclistul se află pe banda din dreapta. Motocicleta este fără ataș. Un indicator circular cu două mașini, una roșie în dreapta și una neagră în stânga, este prezent, indicând depășirea vehiculelor, cu excepția motocicletelor fără ataș, ca fiind interzisă. Motocicleta circulă aproape de axul drumului, făcând depășirea dificilă. Nu sunt vehicule pe sens opus.
Variante de răspuns:
Conducătorul autoturismului, deoarece nu respecta semnificația indicatorului
Motociclistul, deoarece circula aproape de axul drumului
Ambii circula corect
Răspuns corect: Motociclistul, deoarece circula aproape de axul drumului
Explicație: În situația dată, depășirea se efectuează în zona de acțiune a indicatorului „Depășirea autovehiculelor, cu excepția motocicletelor fără ataș, interzisă”, acest indicator interzice depășirea tuturor vehiculelor cu motor cu excepția motocicletelor fără ataș. Deci în situația dată autoturismul efectuează regulamentar depășirea, însă conducătorul motocicletei nu se deplasează corect deoarece circulă aproape de axul drumului. Conducătorii vehiculelor care urmează să fie depășite sunt obligați să circule cât mai aproape de marginea din dreapta a părții carosabile sau a benzii pe care se deplasează. În situația dată conducătorul motocicletei nu respectă această obligație.
Întrebare: Care dintre cele două indicatoare te obligă să oprești?
Imagine: Două indicatoare, în formă de cruce, denumite și 'Crucea Sfântului Andrei', ce semnalizează o trecere la nivel cu calea ferată. Varianta cu o singură cruce, indicatorul 1, indică o trecere simplă, fără mai multe linii de cale ferată, iar varianta cu două cruci, indicatorul 2, avertizează asupra unei treceri cu mai multe linii de cale ferată.
Variante de răspuns:
Indicatorul 1
Indicatorul 2
Ambele indicatoare
Răspuns corect: Ambele indicatoare
Explicație: Indicatorul 1 se numește „Trecere la nivel cu o cale ferată simplă, fără bariere”, acesta se instalează la o distanta de 5 - 7 m înaintea de prima șină la trecere la nivel cu o cale ferată simplă, fără bariere, de regulă împreuna cu indicatorul „Oprire”. La întâlnirea acestui indicator, conducătorii de vehicule sunt obligați să oprească vehiculul pentru a se asigura, înaintea marcajului transversal cu linie continuă iar în lipsa acestuia, în locul cu vizibilitate maximă asupra căii ferate ‚ fără a depășii locul unde este instalat indicatorul. Indicatorul 2 se numește tot „Trecere la nivel cu o cale ferată simplă, fără bariere”, la întâlnirea acestui indicator aveți obligația de a opri vehiculul în locul cu vizibilitate maximă, dar fără a depăși indicatorul, și dacă nu se apropie niciun vehicul feroviar vă puteți continua deplasarea. Atenție! Oprirea este obligatorie indiferent dacă în acel moment circulă sau nu vreun vehicul feroviar. Indicatorul din imagine vă poate induce în eroare deoarece se folosește, de regulă, împreună cu sistemul automat de semnalizare luminoasă, dar acesta se poate folosi și fără acel sistem automat de semnalizare luminoasă, în funcție de caz. De aceea, în cazul în care acesta este instalat singur, așa cum este în imagine, sau dacă sistemul de semnalizare al acestuia nu funcționează, aveți obligația de a opri.
Întrebare: Indicatorul alăturat reprezintă:
Imagine: Indicator dreptunghiular cu săgeți roșii și albe în sus
Variante de răspuns:
Panou suplimentar, montat la 150 m față de calea ferată
Baliză bidirecțională care indică ocolirea obstacolului prin stânga sau prin dreapta
Panouri succesive pentru curbe deosebit de periculoase
Răspuns corect: Baliză bidirecțională care indică ocolirea obstacolului prin stânga sau prin dreapta
Explicație: Indicatorul din imagine este o baliză direcțională care vă avertizează că urmează să întâlniți un obstacol. Benzile înclinate sunt descendente spre partea carosabilă care trebuie folosită pentru evitarea obstacolului. Adică veți ocoli obstacolul prin partea stângă sau prin partea dreaptă.
Întrebare: Indicatorul rutier alăturat semnifică:
Imagine: Panoul albastru ce conține în partea de jos un om ce repară o mașină, semnalizează o zonă de refugiu pentru vehicule, utilizată în caz de avarii sau cu scop de depanare.
Variante de răspuns:
Refugiu rezervat depanării
Refugiu pentru staționarea de urgență
Bandă de parcare
Răspuns corect: Refugiu rezervat depanării
Explicație: Indicatorul se numește “Refugiu rezervat depanării”, acest indicator vă informează că urmează să întâlniți un refugiu pe partea carosabilă, special creat în scopul depanării de autovehicule.
Întrebare: Indicatorul semnifică:
Imagine: Indicatorul circular cu chenar roșu și simbolul unei motociclete semnifică 'Acces interzis motocicletelor'.
Variante de răspuns:
Drum obligatoriu pentru vehiculele cu două roți
Accesul interzis mopedelor
Accesul interzis motocicletelor
Răspuns corect: Accesul interzis motocicletelor
Explicație: Indicatorul se numește “Accesul interzis motocicletelor”, acest indicator este amplasat la intrarea pe drumurile publice pe care accesul motocicletelor este interzis. La întâlnirea acestui indicator accesul celorlalte autovehicule este permis.
Întrebare: Care este semnificația indicatorului și a panoului adițional alăturate?
Imagine: Indicatorul (cerc albastru tăiat de o linie roșie oblică), dar care are o linie albă în mijloc reprezintă staționarea interzisă în zile impare. Este însoțit de un panou adițional care precizează intervalele orare 6:30-10:00 și 15:00-21:00. 
Variante de răspuns:
Se interzice staționarea vehiculelor , în zilele impare (fără soț), între orele menționate
Se permite staționarea vehiculelor, în zilele impare (fără soț), între orele menționate
Se permite staționarea vehiculelor în afara orelor menționate
Răspuns corect: Se interzice staționarea vehiculelor , în zilele impare (fără soț), între orele menționate
Explicație: Indicatorul se numește “Staționare alternantă”, acest indicator interzice staționarea în zilele impare (fără soț). Iar panoul adițional „Intervalele de timp în care acționează indicatorul” instalat sub acesta menționează intervalele orare în care staționarea este interzisă. Dacă, de exemplu, ne aflăm într-o zi impară a lunii, ca de exemplu ziua a 5-a a lunii, la ora 9:00, staționarea vă este interzisă.
Întrebare: Indicatorul următor vă informează despre:
Imagine: Panoul albastru pe care scrie ROMANIA sus, urmat de trei panouri dreptunghiulare, în indicator, fiecare cu câte un indicator circular cu margini roșii pe care scrie cu negru 50, 100, respectiv 130. Limitele de viteză indică reglementările generale aplicabile pe drumurile din România: 50 km/h în localități, 100 km/h în afara localităților și 130 km/h pe autostrăzi.
Variante de răspuns:
Limitele generale de viteză
Limitarea diferențiată de viteză
Limitările de viteză diferențiate pe benzi
Răspuns corect: Limitele generale de viteză
Explicație: Indicatorul se numește “Limite generale de viteză” și are rolul de a informa conducătorii de vehicule care sunt limitele generale de viteză aplicabile diferitelor categorii de drumuri.
Întrebare: Care dintre indicatoare te avertizează că urmează să intersectezi un drum fără prioritate?
Imagine: Primul indicator (1), triunghiular cu margini roșii și o săgeată neagră, groasă, intersectată de o linie neagră, avertizează asupra unei intersecții cu un drum fără prioritate. Al doilea indicator(2), triunghiular cu margini roșii și un X negru, semnifică o intersecție nedirijată cu drumuri de aceeași categorie.
Variante de răspuns:
Ambele
Indicatorul 1
Indicatorul 2
Răspuns corect: Indicatorul 1
Explicație: Indicatorul 1 face parte din categoria indicatoarelor de avertizare și se numește „Intersecție cu un drum fără prioritate”. Conducătorul de vehicul care întâlnește acest indicator are prioritate de trecere în următoarea intersecție față de vehiculele care vin de pe drumul cu care se intersectează (drumul transversal). Vehiculele care vin de pe drumul transversal vor întâlnii unul dintre indicatoarele „Cedează trecerea” sau „Oprire”. Indicatorul 2 face parte din categoria indicatoarelor de avertizare și se numește „Intersecție de drumuri”. Acest indicator vă avertizează că urmează o intersecție nedirijată de două drumuri de aceeași categorie. Conducătorul de vehicul care trece prin intersecțiile cu circulație nedirijată este obligat să circule cu o viteză care să nu depășească 30 km/h în localități sau 50 km/h în afara localităților și să cedeze trecerea vehiculelor care vin din partea dreaptă. Având în vedere semnificațiile celor două indicatoare, urmează să intersectați un drum fără prioritate la întâlnirea indicatorului 1 „Intersecție cu un drum fără prioritate”.
Întrebare: Este corect să depășești motocicleta din fața ta?
Imagine: Imaginea prezintă perspectiva unui șofer asupra unui drum însoțit de un indicator circular cu două mașini, una roșie și una neagră, care semnifică 'Depășirea interzisă, cu excepția motocicletelor fără ataș'. Sensurile de mers sunt separate de un marcaj longitudinal discontinuu. O motocicletă fără ataș se află în fața șoferului, iar șoferul intenționează să depășească.
Variante de răspuns:
Da
Nu, deoarece astfel vei depăși axul drumului
Nu, deoarece nu respecți semnificația indicatorului
Răspuns corect: Da
Explicație: În această situație întâlniți indicatorul „Depășirea autovehiculelor, cu excepția motocicletelor fără ataș, interzisă”, acest indicator vă interzice depășirea tuturor vehiculelor cu motor, cu excepția motocicletelor fără ataș. Motocicleta pe care intenționați să o depășiți face excepție de la interzicerea depășirii, deci puteți depăși motocicleta din fața dumneavoastră. Pentru efectuarea depășirii puteți trece peste axul drumului deoarece este marcat cu o linie discontinuă.
Întrebare: Pe drumurile publice marcate cu simbolul alăturat, limita maximă de viteză în afara localităților, pentru autoturisme, este de:
Imagine: Indicatorul cu numărul '65' pe fundal roșu și albastru semnifică o rută națională sau internațională numerotată.
Variante de răspuns:
90 km/h
130 km/h
110 km/h
Răspuns corect: 90 km/h
Explicație: Acest simbol se numește „Drum național” și are rolul de a vă confirma că vă aflați pe un drum național, indicând și numărul respectivului drum național, numărul 65. Pe drumurile naționale din afara localităților viteza maximă admisă pentru autovehiculele din categoria B este de 90 de km/h.
Întrebare: Ce semnifică panourile adiționale?
Imagine: Panouri ilustrate ce conțin rampe pe care se află persoane cu dizabilități sau pietoni.
Variante de răspuns:
Rampă pentru persoanele cu handicap locomotor
Spațiu de servicii pentru persoanele cu handicap
Parcare pentru persoanele cu handicap
Răspuns corect: Rampă pentru persoanele cu handicap locomotor
Explicație: Indicatorul se numește “Rampă pentru persoane cu handicap locomotor”, acest indicator informează că în apropiere există o rampă pentru persoanele cu handicap locomotor.
Întrebare: Cum trebuie să procedezi la întâlnirea panoului alăturat?
Imagine: Panou pe fundal albastru ce are o săgeată albă în sus și o săgeată albă în dreapta, pe care se află un indicator triunghiular cu margini roșii și un gard negru, ce reprezintă avertizarea asupra unei intersecții cu o cale ferată la dreapta.
Variante de răspuns:
Respecți presemnalizarea unui loc periculos, o interzicere sau o restricție pe un drum lateral la dreapta
Circuli fără obligații, deoarece intersectezi un drum fără prioritate
Circuli numai pe direcția înainte
Răspuns corect: Respecți presemnalizarea unui loc periculos, o interzicere sau o restricție pe un drum lateral la dreapta
Explicație: Indicatorul se numește “Presemnalizarea unui loc periculos, o interzicere sau o restricție pe un drum lateral”, acest indicator vă informează că pe drumul spre dreapta veți întâlni o trecere la nivel cu o cale ferată prevăzută cu bariere sau semibariere. Prin urmare, în situația dată va trebui să respectați regulile de circulație aplicabile la întâlnirea acestui loc periculos.
Întrebare: Indicatorul semnifică:
Imagine: Indicatorul reprezintă configurația unui drum, care pe banda din mijloc are un indicator circular cu margini roșii și o linie curbă spre stânga tăiată de o linie roșie diagonală, ce indică virajul interzis la stânga. Banda din dreapta conține o săgeată neagră, care indică ruta ce trebuie urmată pentru a ajunge la stânga, fiind permis virajul la stânga doar pe banda din dreapta. Tot indicatorul ajută la evidențierea traseului de urmat pentru a vira la stânga.
Variante de răspuns:
Presemnalizarea traseului de urmat în vederea efectuării virajului la stânga
Ocolirea intersecției
Interzicerea virajului la stânga pentru camioane
Răspuns corect: Presemnalizarea traseului de urmat în vederea efectuării virajului la stânga
Explicație: Indicatorul se numește "Presemnalizarea traseului de urmat în vederea efectuării virajului la stânga", acesta se instalează înaintea unei intersecții, care precedă o altă intersecție în care virajul la stânga este interzis. Rolul acestuia este de a orienta conducătorul de vehicul asupra traseului pe care trebuie să îl urmeze dacă vrea să vireze la stânga.
Întrebare: Care dintre vehicule își pot continua deplasarea în intersecție?
Imagine: Imaginea prezintă o intersecție semaforizată cu tramvaie și autoturisme. Din stânga vin un tramvai albastru, un autoturism albastru și un autoturism galben. Autoturismul galben vrea să meargă înainte. Autoturismul albastru vrea să vireze la stânga, iar tramvaiul vrea să meargă înainte. Cele trei vehicule au în față un semafor roșu, ce produce efecte pentru direcțiile înainte și dreapta și un semafor verde, ce produce efecte pentru direcția stânga. Din partea dreaptă vine un tramvai roșu ce dorește să meargă înainte, având semafor roșu.
Variante de răspuns:
Tramvaiele, pentru că au prioritate de trecere
Autoturismul albastru
Autoturismul albastru și autoturismul galben
Răspuns corect: Autoturismul albastru
Explicație: Intersecția din imagine este dirijată cu semnale luminoase. Sub semafoare se găsește instalat câte un panou adițional care specifică direcțiile pentru care sunt valabile semnalele semafoarelor. În această situație, semnalul verde care permite trecerea este al semaforului pentru virajul către stânga. Prin urmare, singurul vehicul care își poate continua deplasarea în această intersecție este autoturismul albastru, deoarece virează către stânga și trebuie să respecte semnificația semnalului semaforului pentru virajul la stânga, celelalte vehicule întâlnesc semnalul roșu.
Întrebare: Este permis virajul la stânga în acest loc?
Imagine: Imaginea prezintă o intersecție urbană cu marcaje rutiere clare care separă benzile de circulație. Indicatorul albastru cu săgeată albă spre dreapta-jos semnalizează direcția obligatorie pe banda din dreapta. Șoferul intenționează să vireze la stânga, înaintea zonei în care produce efect indicatorul. Marcajul din stânga este longitudinal, continuu, specific unui spațiu pe care mașinile nu pot circula.
Variante de răspuns:
Da, deoarece te-ai încadrat corespunzător
Da, după acordarea priorității de trecere
Nu, deoarece este interzisă trecerea peste marcajul dintre cele două scuaruri
Răspuns corect: Nu, deoarece este interzisă trecerea peste marcajul dintre cele două scuaruri
Explicație: În această situație este interzisă efectuarea oricărei manevre, inclusiv virajul către stânga, dacă se încalcă marcajul pentru spații interzise, aplicat între cele două scuaruri.
Întrebare: Ce interzice indicatorul următor?
Imagine: Indicatorul circular cu chenar roșu și simbolul unui ansamblu de vehicule semnifică 'Acces interzis vehiculelor cu remorcă'.
Variante de răspuns:
Circulația vehiculelor destinate transportului de mărfuri
Accesul ansamblurilor de vehicule sau al trenurilor auto
Accesul autovehiculelor cu remorcă, cu excepția celor cu semiremorcă sau cu remorcă cu o osie
Răspuns corect: Accesul autovehiculelor cu remorcă, cu excepția celor cu semiremorcă sau cu remorcă cu o osie
Explicație: Indicatorul se numește “Accesul interzis autovehiculelor cu remorcă, cu excepția celor cu semiremorcă sau cu remorcă cu o osie”. Acest indicator se instalează la intrarea pe drumurile publice pe care accesul autovehiculelor cu remorcă, cu excepția celor cu semiremorcă sau cu remorcă cu o singură osie, este interzis.
Întrebare: Indicatorul din imagine se referă la:
Imagine: Indicatorul triunghiular cu margine roșie și simbolul unei mașini care cade în apă avertizează asupra pericolului de prăbușire în apă. Acest semn este amplasat în zone apropiate de râuri, lacuri sau maluri.
Variante de răspuns:
O rampă de îmbarcare pe un bac
O ieșire spre un chei sau mal abrupt
O zonă de trecere spre un pod mobil
Răspuns corect: O ieșire spre un chei sau mal abrupt
Explicație: Indicatorul se numește "Ieșire spre un chei sau mal abrupt". Acesta se întâlnește înainte cu 100-200 metri de un chei sau mal abrupt. Conducătorul auto este avertizat că drumul se termină deasupra cheiului sau malului abrupt. Ca măsură de conduită preventivă, se recomandă reducerea vitezei.
Întrebare: Autoturismul alb execută manevra de întoarcere. Cum vei proceda corect?
Imagine: Imaginea prezintă perspectiva unui șofer asupra unui drum. În fața șoferului se află o mașină alba ce execută manevra de întoarcere. În oglinda retrovizoare se află o altă mașină. După manevra de întoarcere, autoturismul alb ar ajunge pe contrasens. Marcajul ce separă sensurile de drum este discontinuu.
Variante de răspuns:
Reduci viteza și te apropii cât mai mult de acesta
Oprești și aștepți degajarea traficului
Execuți depășirea acestuia
Răspuns corect: Oprești și aștepți degajarea traficului
Explicație: Nu se recomandă să vă apropiați cât mai mult de acesta. Trebuie să păstrați o distanță care să îi permită acestuia să finalizeze manevra și să deblocheze traficul în siguranță. În situația dată, întâlniți un autoturism care execută manevra de întoarcere, manevra prin care acesta blochează temporar circulația. Caz în care trebuie să opriți și să așteptați degajarea traficului pentru a va putea continua deplasarea, indiferent dacă acesta executa sau nu regulamentar această manevră. În acest caz manevra de depășire este una foarte periculoasă, iar manevra de depășire se poate efectua doar după ce vă asigurați că acela care vă urmează sau vă precedănu a semnalizat intenția începerii unei manevre similareși că puteți depășifără a pune în pericol sau fără a stânjeni circulația din sens opus. Manevră similară se referă la orice manevră de schimbare a direcției de mers, deoarece, prin definiție, depășirea este efectuată prin schimbarea direcției de mers.
Întrebare: Ce interzice indicatorul alăturat?
Imagine: Indicatorul circular cu chenar roșu și simbolul unei mașini cu flacără semnifică 'Acces interzis vehiculelor care transportă substanțe periculoase sau inflamabile'.
Variante de răspuns:
Accesul vehiculelor care transportă mărfuri periculoase
Accesul vehiculelor cu gabarit depășit
Accesul vehiculelor care transportă substanțe explozive sau ușor inflamabile
Răspuns corect: Accesul vehiculelor care transportă substanțe explozive sau ușor inflamabile
Explicație: Indicatorul se numește “Accesul interzis vehiculelor care transportă substanțe explozive sau ușor inflamabile”. Acest indicator se instalează în locul în care accesul vehiculelor care transportă substanțe explozive sau ușor inflamabile este interzis. În general în zonele intens populate sau în zonele unde prezența unor astfel de substanțe ar constitui un pericol.